**רורי צ'ארלס גרהאם** (באנגלית: **Rory Charles Graham**; נולד ב-29 בינואר 1985; ידוע בשם הבמה שלו: **ראג-אנ'-בון מאן**) הוא זמר-יוצר בריטי, הידוע בשל קולו הבריטוני העמוק. הסינגל הלוהט הראשון שלו "Human", יצא בשנת 2016, ואלבומו הראשון תחת אותו השם יצא בפברואר 2017. בטקס הענקת פרסי המוזיקה הבריטית לשנת 2017, זכה בפרס בחירת המבקרים, תחת קטגוריית "פריצת השנה הבריטית".

קריירה
------

### ראשית חייו (1985—2006)

רורי צ'ארלס גרהאם נולד ב-29 בינואר 1985 באוקפילד, אשר במחוז מרכז סאסק. הוא למד באקדמיית קינג'ס רינגמר ברינגמר, משם הועף ונרשם ללמוד בקולג' אוקפילד בכפר מולדתו. בגיל 5 בהשראת תוכנית הטלוויזיה הקומית
*Steptoe and Son* החל לעשות ראפ עם דראם נ' בייס. בהיותו בבית הספר, נמנה עם קבוצת נוער אשר נתמכו על ידי קרן הצדקה The Prince's Trust (אנ'), שיזמה פרויקט קהילתי שעסק בציור ובגינון בקרובורו (אנ').

כשעבר לברייטון, חברו Gi3mo הקים קבוצת ראפ בשם Rum Committee והזמין אותו להצטרף אליהם. הוא החל להופיע ב-Slip-jam B, שם פגש רורי אנשים שעזרו לו עם הקריירה שלו. במהלך השנים הבאות תמכו חברי הקבוצה באמני ההיפ הופ פרעה מונץ' ו-KRS-One במועדון הלילה Concorde 2 בברייטון, ובשנת 2012 הוציאו אלבום משלהם בשם Boozetown דרך חברת הממשק בנדקמפ ועוד חנויות מקוונות. שבועות ספורים טרם הוצאת אלבום הבכורה של Rum Committee, נתבקש רורי לתמוך בג'ואן ארמטריידינג במרכז האירועים "ברייטון דום" (אנ'). ללא כל שחרור תקליטור במסגרת עצמית בעבר תחת שמו, הוא עבד עם מפיקי Rum Committee - שרלוק בונס ו-Gi3mo כדי ליצור ולהוציא את האלבום הרשמי הראשון שלו *Bluestown*, בו אירח רורי באחד משיריו את אמן ההיפ הופ Ceezlin. את הקריירה המוזיקלית שלו החל רורי במועדוני נוער מקומיים באזור אוקפילד כשהופיע שם, ועדיין ממשיך להופיע באזור.

### 2011—2015

בשנת 2011 החל גרהאם לעבוד עם חברת תקליטי ההיפ הופ הבריטית High Focus, איתם הוציא מספר תקליטים, חלקן בשיתוף פעולה עם אמנים כמו מפיק ההיפ הופ ליף דוג, תחת הכותרת (Dog 'n Bone EP (2013, ומפיק ההיפ הופ Dirty Dike, תחת הכותרת (Put That Soul on Me (2014. זמן מה לאחר מכן החל גרהאם בשיתוף פעולה עם המפיק המוזיקלי מרק קרו, אשר באותו זמן עבד על אלבום הבכורה של להקת באסטיל, Bad Blood. ב-2013 חתם גרהאם על הסכם פרסום עם וורנר שאפל.

ב-2014 בשיתוף פעולה עם מרק קרו, הוציא גרהאם את המיני-אלבום *Wolves* דרך חברת התקליטורים Best Laid Plans, אשר כלל 9 רצועות, ובו אירח מספר אמנים, בכללם וינס סטייפלס, Stig of the Dump וקייט טמפסט. יחד עם להקת סקאנק אנאנסי התארח גרהאם במיקסטייפ ה-3 של להקת באסטיל – VS. בשיר "Remains". המיני-אלבום שלו *Disfigured* שיצא ב-2015, הופק אף הוא על ידי חברת התקליטים Best Laid Plans. הרצועה הראשונה במיני-אלבום - "Bitter End", הושמע בתחנת הרדיו הדיגיטלית BBC Radio 1Xtra (אנ'), והגיע לרשימת ההשמעה "In New Music We Trust (במוזיקה חדשה אנו בוטחים)" בתחנת הרדיו BBC Radio 1.

### 2016—עד היום

הלהיט הראשון של גרהאם "Human", יצא ביולי 2016 על ידי חברת התקליטים קולומביה רקורדס. השיר דורג במקום ראשון במצעדי פזמונים באוסטריה, בבלגיה, בגרמניה ובשווייץ, והוענק לו התואר אלבום זהב באוסטריה, באיטליה, בגרמניה, בהולנד, בשוודיה ובשווייץ. השיר "Human" הושמע גם כן בתור שיר הנושא בסרט של שירות פריים וידאו *Oasis*, בטריילר הרשמי של משחק הווידאו Mass Effect: Andromeda, בטריילר של הסרט כשגיבורים חוזרים (2017) (אנ'), בסדרת הטלוויזיה הבלתי אנושיים, בפתיח העונה ה-2 של הסדרה אדמת הפקר ועוד.

אלבום הבכורה של גרהאם, נקרא נקרא גם הוא "Human" ויצא ב-10 בפברואר 2017. האלבום נפתח עם השיר "Human", כולל בו את הסינגל "Skin" וכולל רצועות שהופקו על ידי מרק קרו, Two Inch Punch וג'וני קאפר. האלבום זכה באלבום השנה הבריטי לשנת 2017 מטעם תחנת הרדיו של ה-BBC וגרהאם נבחר למועמד "אמן השנה". מאוחר יותר בשנת 2017 שיתף גרהאם פעולה עם הלהקה הווירטואלית גורילז, והופיע בשיר "The Apprentice" במהדורת הדלוקס של אלבומם ה-5 "Humanz".

גרהאם גם ביצע וכתב חלק מהשיר "Broken People" מסרט הנטפליקס של ויל סמית' משנת 2017 - "Bright".

ב-16 במאי 2018 אמור היה להופיע בישראל, אך ביטל את הופעתו מבלי להסביר מדוע.

ב-11 בינואר 2019, הוא הוציא, בשיתוף עם קלווין האריס, את הסינגל "Giant".

באפריל 2021 הוציא סינגל בשם "Anywhere Away from Here" יחד עם הזמרת פינק.

חיים אישיים
-----------

בספטמבר 2017 לגרהאם ולבת זוגו, בת' רואוי, נולד בנם הבכור.

בבחירות הכלליות בממלכה המאוחדת 2017 גרהאם הביע תמיכה במנהיג מפלגת הלייבור, ג'רמי קורבין. בריאיון לערוץ 4 הבריטי, אמר שהוא רואה בקורבין "אדם שמדבר מתוך להט" והוסיף כי הוא יכול "להזדהות עם מה ש[קורבין] אומר ומעולם לא הרגיש כך".

גרהאם הוא פטרון של קרן הצדקה AudioActive. בהצהרה רשמית למען קרן הצדקה אמר גרהאם כי: "AudioActive עושים משהו כדי לוודא, מבלי הבט על עושרם או מצבם, שלצעירים תינתן הזדמנות להיות יצירתיים. אין ביכולתי לתמוך בזה מספיק".

דיסקוגרפיה
----------

### אלבומי אולפן

* 2017: *Human*
* 2021: *Life by Misadventure*

### מיני-אלבומים

* 2012: *Bluestown*
* 2013: *Dog 'n' Bone*
* 2014: *Put That Soul on Me*
* 2014: *Wolves*
* 2015: *Disfigured*

קישורים חיצוניים
----------------

ויקישיתוף מדיה וקבצים בנושא **ראג-אנ'-בון מאן** בוויקישיתוף
* 

* אתר האינטרנט הרשמי של ראג-אנ'-בון מאן (באנגלית)
* ראג-אנ'-בון מאן, ברשת החברתית פייסבוק

* ראג-אנ'-בון מאן, ברשת החברתית אקס (טוויטר)

* ראג-אנ'-בון מאן, ברשת החברתית אינסטגרם

* ראג-אנ'-בון מאן, ברשת החברתית טיקטוק

* ראג-אנ'-בון מאן, ברשת החברתית VK

* ראג-אנ'-בון מאן, סרטונים בערוץ היוטיוב

* ראג-אנ'-בון מאן, במסד הנתונים הקולנועיים IMDb (באנגלית)

* ראג-אנ'-בון מאן, באתר אייטונס (באנגלית)

* ראג-אנ'-בון מאן, באתר ספוטיפיי

* ראג-אנ'-בון מאן, באתר סאונדקלאוד (באנגלית)

* ראג-אנ'-בון מאן, באתר Last.fm (באנגלית)

* ראג-אנ'-בון מאן, באתר AllMusic (באנגלית)

* ראג-אנ'-בון מאן, באתר MusicBrainz (באנגלית)

* ראג-אנ'-בון מאן, באתר דיזר

* ראג-אנ'-בון מאן, באתר Discogs (באנגלית)

* ראג-אנ'-בון מאן, באתר Songkick (באנגלית)

* ראג-אנ'-בון מאן, באתר Genius

* ראג-אנ'-בון מאן, באתר בנדקמפ

* ראג-אנ'-בון מאן, באתר בילבורד (באנגלית)

* ראג-אנ'-בון מאן, באתר טיידל (באנגלית)

הערות שוליים
------------

1. ↑  שגיא בן נון, הזמר ראג אנד בון ("Human") ביטל את הופעתו בישראל, באתר וואלה, ‏25 בנובמבר 2017

| פרס המוזיקה הבריטית לתגלית השנה |
| --- |
| 

|  |
| --- |
| גראהם פארקר/ג'ולי קובינגטון (1977) ‏•‏‏ The Human League ‏(1982) ‏•‏‏ יאזו (1983) ‏•‏‏ פול יאנג (1984) ‏•‏‏ פרנקי הולך להוליווד (1985) ‏•‏‏ גו וסט (1986) ‏•‏‏ The Housemartins‏ (1987) ‏•‏‏ Wet Wet Wet‏ (1988) ‏•‏‏ ברוז (1989) ‏•‏‏ ליסה סנטנספילד (1990) ‏•‏‏ בטי בו (1991) ‏•‏‏ בברלי קרייבן (1992) ‏•‏‏ טסמין ארצ'ר (1993) ‏•‏‏ גבריאל (1994) ‏•‏‏ אואזיס (1995) ‏•‏‏ סופרגראס (1996) ‏•‏‏ Kula Shaker‏ (1997) ‏•‏‏ Stereophonics‏ (1998) ‏•‏‏ בל וסבסטיאן (1999) ‏•‏‏ S Club 7‏ (2000) ‏•‏‏ A1‏ (2001) ‏•‏‏ בלו (2002) ‏•‏‏ ויל יאנג (2003) ‏•‏‏ באסטד (2004) ‏•‏‏ קין (2005) ‏•‏‏ ארקטיק מאנקיז (2006) ‏•‏‏ The Fratellis‏ (2007) ‏•‏‏ מיקה (2008) ‏•‏‏ דאפי (2009) ‏•‏‏ JLS (2010) ‏•‏‏ טייני טמפה (2011) ‏•‏‏ אד שירן (2012) ‏•‏‏ בן הווארד (2013) ‏•‏‏ באסטיל (2014) ‏•‏‏ סם סמית' (2015) ‏•‏‏ Catfish and the Bottlemen‏ (2016) ‏•‏‏ ראג-אנ'-בון מאן (2017) ‏•‏‏ דואה ליפה (2018) ‏•‏‏ טום ווקר (2019) ‏•‏‏ לואיס קפלדי (2020) ‏•‏‏ ארלו פארקס (2021) ‏•‏‏ ליטל סימז (2022) ‏•‏‏ וט לג (2023) |

 |

| פרס המוזיקה הבריטית לכוכב העולה |
| --- |
| 

|  |
| --- |
| אדל (2008) ‏•‏‏ פלורנס אנד דה מאשין (2009) ‏•‏‏ אלי גולדינג (2010) ‏•‏‏ ג'סי ג'יי (2011) ‏•‏‏ אמילי סאנדיי (2012) ‏•‏‏ טום אודל (2013) ‏•‏‏ סם סמית' (2014) ‏•‏‏ ג'יימס ביי (2015) ‏•‏‏ ג'ק גאראט (2016) ‏•‏‏ ראג-אנ'-בון מאן (2017) ‏•‏‏ ג'ורג'ה סמית' (2018) ‏•‏‏ סם פנדר (2019) ‏•‏‏ סלסט (2020) ‏•‏‏ גריף (2021) ‏•‏‏ הולי האמברסטון (2022) ‏•‏‏ Flo‏ (2023) |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1114683035
* ISNI: 0000 0004 5982 2500
* LCCN: no2017026227
* MusicBrainz: 37993cdf-f61a-488f-8cca-07e03b8aaa02
* NKC: xx0215660
* RERO: 02-A026855585
* SUDOC: 203865804
* VIAF: 38147543784653192090
* WorldCat: lccn-no2017026227

 |